User:Unicut/sandbox

ПРОАКТИВ ПРОГРАМ

ПРОАКТИВ РЕСТОРАН iProactive Restaurant

Рестораны борлуулалтын програм нь 2008 онд анх боловсруулагдсан, Одоогоор “Их Монгол”, “Алтай барбекью”, “Рояал айриш”, “Монголика”, “УБ быстро” зэрэг томоохон ресторанууд үйл ажиллагаандаа ашиглаж байна.

Зочдод үйлчилгээг хурдан шуурхай мөн хүртээмжтэй явуулахын тулд рестораны систем ашиглах нь зүйтэй, тус систем нь зөөгч, тогооч, касс хоорондын захиалгын үйл явцыг хурдасгаж, үйлчлүүлэгчдэдээ цаг алдалгүй, түргэн шуурхай, чанартай, үйлчилгээ үзүүлэх боломжийг олгоно.

Санхүүгийн системтэй холбогдож ажилласнаар шат дараалсан гар ажиллагааг хялбарчилж, цаг хугацааны хэмнэлтийг бий болгоод зогсохгүй үйл ажиллагаандаа тогтмол хяналт тавих боломжтой болох юм.

Рестораны заалны зохион байгуулалтыг хүссэн загвараараа зохион байгуулах боломжтой. зочдын захиалга, тооцоог ширээ тус бүрээр хөтөлж, төлбөр тооцоог төлбөрийн аль ч хэрэгслээр хийх боломжийг олгоно.

Зочид ширээгээ солих, захиалгаа өөрчлөх зэрэг рестораны үйл ажиллагаатай холбоотой мэдээллийг бүртгэхээс гадна хоолны орц норм, тогоочийн түүхий эд гэх мэт санхүү бүртгэлийн олон үйлдлийг автоматжуулна.

Ширээны зохион байгуулалтыг заалаар бүртгэснээр заал тус бүрийн орлого, зарлагыг хянах боломжтой болно. Захиалгатай байгаа ширээ нь сул ширээнээсээ ялгарч харагдснаар үйл ажиллагааны зохион байгуулалт сайжирна.

ПРОАКТИВ ЗОЧИД БУУДАЛ iProactive Hotel

Зочид буудлын програм нь 2010 онд анхлан боловсруулж, “УЛААНБААТАР” зочид буудалд суурилуулан, өнөөдрийг хүртэл ажиллаж байна. Зочин захиалга өгөхөөс эхлээд буудлаад гарах

хүртэл бүхий л үйл ажиллагаанд ашиглагдана. Зочин буудалд байрлах хугацаанд утсаар ярих, саун суух, ресторанд хооллох, угаалганд хувцасаа өгөх, мини бар хэрэглэх зэрэг олон үйлчилгээ авдаг.

Үйлчилгээг авах бүрт зочины байрлаж буй өрөөний тооцоо нэмэгдэж, хуримтлагддаг. Энэ үйл ажиллагааг програм хангамжийн тусламжтайгаар гүйцэтгэснээр олон давуу тал танай байгууллагад үүснэ. Зочины бүртгэлийн програм хангамжаас гадна өөр олон төрлийн програм хангамж хослон ажиллаж НЭГ том системийг үүсгэдэг. Үйлчилгээний нэгж тус бүрт үйлчилгээний онцлогт тохирсон дэд програм хангамжууд ажилласнаар зочны тооцоог иж бүрэн програм хангамжаар нэгтгэж, хянаж чадна.

Програм хангамж суурилуулснаар хүнээс хамаарсан алдаа багасах, үйлчилгээ хурдан шуурхай болох гэх мэт олон давуу талуудтай боловч эдгээр програм хангамжууд саадгүй ажиллах сервер болон сүлжээний орчин найдвартай ажилладаг байх ёстой.

Үйл ажиллагааныхаа онцлогт програм хангамжаа уялдуулж чадсанаар танай байгууллагад үйлчилгээний чанар, хүртээмж сайжрахаас гадна үйл ажиллагааны хяналт дээшилнэ. Нэг жил ашигласны дараа аль орны зочин хамгийн их байна, аль төрлийн өрөө илүү ашиглалттай байна, аль сард өрөөний ашиглалт өндөр байна, аль сард борлуулалт өндөр байна гэх мэт төрөл бүрийн статистик тайлангууд авч дараа жилийн төлөвлөгөө гаргахдаа ашиглах боломжтой.

Өрөөний ашиглалттай холбоотой засвартай, захиалгатай, блоктой гэх мэт бүхий л мэдээллийг оруулж захиалга авах болон зочин бүртгэх ашиглах, харах боломжтой.

ПРОАКТИВ САНХҮҮ iProactive Accounting

НББ-ийн програм 2008 онд ахлан боловсруулж, худалдаанд гаргаж байсан бөгөөд танд танилцуулж буй бүтээгдэхүүн нь 2011 боловсруулагдсан 2 дахь хувилбар нь юм. Эрчимтэй хөгжиж буй мэдээлэл технологи, програм хангамж нь бизнес эрхлэгчдэд бизнесээ илүү ухаалаг удирдахад нь тусладаг.

Ялангуяа олон төрлийн бизнесийн үйл ажиллагаа явуулдаг аж ахуй нэгж, байгууллагууд нь бизнес тус бүрийнхээ үр дүнг мэдээлэл технологийн тусламжтайгаар илүү нарийн харах боломтжой.

Мөн байгууллагын боломж өсөн нэмэгдэж, үйл ажиллагаа нь өргөжихийн хирээр нийлмэл төвөгтэй байдлыг үүсгэж удирдлага, хяналтын илүү нарийн зохион байгуулалтыг шаарддаг. Энэхүү шаардлагад програм хангамжийг ашиглах нь хамгийн оновтой гэдэгтэй та ч мөн адил санал нийлэх байхаа.

Нягтлан бодогчид өдөр тутмын үйл ажиллагааны анхан шатны мэдээллийг бүртгэх, санхүүгийн мэдээ, тайлан бэлтгэх их ажлын зэрэгцээгээр удирдлагуудыг мэдээллээр хангах, шийдвэр гаргалтанд нь туслах, мөн байгууллагаа эрсдэлээс сэргийлэх зэрэг олон үүргийг хүлээдэг. Эдгээр үүргээ бүрэн биелүүлэхэд тань энэ бүтээдэхүүн туслах болно.

МУ-ын яам, татварын дүрэм журамд нийцсэн:

Сангийн яамнаас батлан гаргасан санхүү бүртгэлтэй холбоотой заавар, журам болон татвар, аудитын тухай хуулиудын тогтоомжуудад нийцүүлэн ажиллах боломжтой.

НББ-ийн суурь: Хуульд заасанчлан програм аккруэл сууриар бүртгэлээ хөтөлж, баримт, мэдээ тайланг боловсруулдаг. Тухайлбал: Бүтээгдэхүүн, үйлчилгээний борлуулалтыг бүртгэхдээ төлбөрийг дараа авахаар хөтөлсөн бол нийлүүлсэн бараа, үйлчилгээний үнийн дүнгээр авлага, борлуулалт, НӨАТ зэрэг дансуудад журнал бичилт хийж орлогын тайланд тусдаг.

МУ-ын мөнгөн тэмдэгтээр илэрхийлнэ: Ажил гүйлгээг гадаадын аль ч орны мөнгөн тэмдэгтээр бүртгэлээ хөтлөх боломжтой бөгөөд тухайн ажил гүйлгээний үнийн дүнг ханшаар үржүүлэн төгрөгөөр илэрхийлэн давхар хөтлөн бүртгэнэ. Тухайлбал: Мөнгөн хөрөнгийн тайлан нь валют тус бүрээр болон төгрөгөөр зэрэгцүүлэн үлдэгдэл харуулдаг.

Анхан шатны баримтын бүрдүүлэлт: Үйлдвэрлэл, үйлчилгээний шат дамжлага, хөрөнгө болон эх үүсвэрт гарсан хөдөлгөөн, өөрчлөлт бүрийг системд бүртгэснээр анхан шатны баримтыг бүрдүүлэх боломжтой. Баримтыг хэвлэж үйлдсэн, зөвшөөрсөн, шалгасан хүний гарын үсгээр баталгаажуулж архивлах боломжтой.

Дансны давхар бичилт: НББ-ийн дансны давхар бичилтийн зарчмаар ажил гүйлгээний журнал бичилтийг ерөнхий дэвтэрт шилжүүлэн бүртгэдэг. Тухайлбал: Ерөнхий журнал болон дансны дэлгэрэнгүй, хураангуй тайлангууд нь журнал бүрийн дебет, кредит бичилтүүдийг тус бүрээр нь хөтлөн харуулдаг.

Хөрөнгө, өр төлбөрийг үнэлэх, бүртгэх: Гадаад валютаар хийсэн гүйлгээг тухайн өдрийн монгол банкнаас зарласан ханшаар төгрөгт шилжүүлэн бүртгэнэ. Тухайлбал: Кассанд байсан долларыг валютын зах дээр арилжааны ханшаар худалдан евро худалдан авсан бүртгэлийг албан ханшаар нь үлдэгдэл хөтөлж, ханшийн зөрүүгээр ашиг, алдагдлын данс руу бичилт үүсгэнэ.

Хөрөнгийн элэгдэл байгуулалт: Тухайн хөрөнгийн онцлогоос шалтгаалж түүнд тохирсон элэгдлийн аргаар тооцох, мөн санхүү болон татварын 2 ангиллаар ялган элэгдүүлэх боломжтой. Тухайлбал: Тоног төхөөрөмж болон байгалийн баялаг зэрэг ашиглалтаас хамааран элэгддэг хөрөнгүүдэд “бүтээгдэхүүний нэгж ноогдох аргаар элэгдэл” байгуулах гэх мэт.

Олон улсын стандартад нийцсэн:

Санхүү бүртгэлийн олон улсын төвшинд дагаж мөрддөг нийтээр хүлээн зөвшөөрсөн зарчимуудад нийцүүлэн ажил гүйлгээ бүртгэх, нэгтгэх болон санхүүгийн тайланг бэлтгэх боломжтой.

Мөнгөөр илэрхийлэгдэх зарчим: Гадаад валютаар гарсан гүйлгээг бүртгэх боломжтой ба тайланд тусгахдаа тогтвортой нэг валютаар илэрхийлдэг. Тухайлбал: Мөнгөн хөрөнгө, өглөг авлагын гүйлгээг аль ч орны валютаар бүртгэж болох ба санхүүгийн тайлан, тодруулга тайланд төгрөгөөр тусган илэрхийлнэ.

Өртгийн зарчим: НББ-ын ОУСтандартад тусгагдсан бараа материалын өртгийн аргуудаар өртгийн бодолт хийдэг. Бараа материалын өртгийг байнгын системээр буюу ажил гүйлгээг гарсан үед нь өртгөөр илэрхийлэн бүртгэдэг. Мөн олж бэлтгэхтэй холбоотой гарсан зардлыг барааны нэгж бүрт хуваарилан өртөгт шингээн бүртгэдэг.

Бодитой байх зарчим: Ажил гүйлгээг бүртгэхэд баримт бүрдэлтэнд зайлшгүй шаардлагатай утгуудыг заавал оруулсны дараа хадгалахаар хийсэн. Тухайлбал: Кассын орлогын ордер бүртгэхдээ төлбөр төлсөн байгууллага, хувь хүнийг тэмдэглэхээс гадна мөнгө биечлэн авч ирж тушаасан хүн болон түүний бичиг баримтыг бүртгэнэ.

Бүрэн тодруулгын зарчим: Байгууллагын дотоод хяналт, санхүүгийн аудит хийхэд хялбар дөхөмтэй, мэдээллийн эх үүсвэрийг тодорхой харуулдаг байх үүднээс тайлангийн дүнг бүрэн тодруулж үзэх боломжийг систем олгодог. Тухайлбал: “Орлого үр дүн”-гийн тайлангаас борлуулалтын орлогын дүнг тодоруулахыг хүсвэл тухайн дүнг дэлгэрүүлсэн “Энгийн орлого үр дүн” гэсэн тайланг үзэх боломжтой. Мөн аливаа дэлгэрэнгүй тайлангаас шууд баримтын цонхийг дуудаж анхан шатны бүртгэлийг үзэж болно.

Тасралтгүй байх зарчим: Тайлант хугацааны эцсийн үлдэгдэл нь дараагийн тайлант үеийн эхний үлдэгдэл болох зарчмаар тасралтгүй үргэлжлэх боломжтой. Тухайлбал: Тухайн тайлангийн хугацаанд хийсэн залруулах бичилт нь дараагийн тайлант хугацаанд нөлөөлөх зэрэг тайлангийн хугацаа нь өөр хоорондоо харилцан хамааралтай ажилладаг.

Бүртгэлийн хугацааны зарчим: Улирал, сар гэхчлэн дурын тайлант үеээ сонгон систем дээр ажиллах боломжтой бөгөөд сонгосон тайлант үеийн төгсгөлд хаалтын гүйлгээг эцэслэн хийснээр санхүүгийн тайлангууд бүрэн бэлтгэгдэнэ. Тухайлбал: Хаалтын гүйлгээ гэсэн цэсийг ашиглан түр данснуудыг ОЗНДансанд автомат хаах болон цэвэр ашиг, алдагдлаар Хуримтлагдсан ашиг данс руу давхар бичилт мөн автомат хийнэ. _____________________________________________________________________________________________

Манай компаний бүтээгдэхүүнийг салбар, салбарын нэр хүндтэй 70 гаруй байгууллага, 200 гаруй хэрэглэгч үйл ажиллагаандаа ашиглаж байгаа нь манай хамт олны цаашид хийж бүтээх их ажилд маш их дэм, урам зориг болдог. Бид харилцагч байгууллагынхаа хэрэгцээ шаардлагад тулгуурлан байнга бүтээгдэхүүнээ сайжруулан, нэмэлт боломжуудыг тусгасаар байдаг.

Байгууллагын үйл ажиллагаа маш олон хүчин зүйлсээс хамаарч байнга өөрчлөгдөж, өргөжин тэлж байдаг. Тиймээс таны бизнесийн толь болсон програм даган өөрчлөгддөг байх нь чухал. Энэ боломжийг манай байгууллага танд олгож байна.